b'\n_START_ARTICLE_\nMeganisi\n_START_PARAGRAPH_\nMeganisi (gr\xc5\xa1ko: \xce\x9c\xce\xb5\xce\xb3\xce\xb1\xce\xbd\xce\xae\xcf\x83\xce\xb9, dobesedno "veliki otok\xc2\xab) je gr\xc5\xa1ki otok v Jonskem morju in ob\xc4\x8dina takoj vzhodno-jugovzhodno od otoka Lefkada. Ob\xc4\x8dina vklju\xc4\x8duje otoka Skorpios, ki je v zasebni lasti in \xc5\xa0parta (gr\xc5\xa1ko Sparti). Ob\xc4\x8dina ima povr\xc5\xa1ino 22.356 km2. Na otoku \xc5\xbeivi 1041 prebivalcev (popis leta 2011)._NEWLINE_Na otoku so tri vasi, Katomeri (453 prebivalcev) in pristani\xc5\xa1\xc4\x8di Vati (145 prebivalcev) in Spartokori (gr\xc5\xa1ko Spartochori) (492 prebivalcev). Na voljo je tudi pristani\xc5\xa1\xc4\x8de na Atheni Bay, ki ga uporabljajo predvsem za ribi\xc5\xa1ke \xc4\x8dolne. Meganisi povezujejo z Lefkado trajekti iz Vatija in Spartokorija. Meganisi ima osnovno \xc5\xa1olo, bankomat, cerkve. Za potrebe turizma je na otoku hotel in nekaj drugih manj\xc5\xa1ih preno\xc4\x8ditvenih objektov. Otok nima srednje \xc5\xa1ole, tako da u\xc4\x8denci obiskujejo bli\xc5\xbenje \xc5\xa1ole v Nidriju ali v mestu Lefkada._NEWLINE_Nekateri raziskovalci, vklju\xc4\x8dno z Wilhelmom D\xc3\xb6rpfeldom ocenjujejo, da je Meganisi homerski otok Krocylea, ki je bil del Odisejevega "kraljestva".\n_START_SECTION_\nZemljepisni polo\xc5\xbeaj\n_START_PARAGRAPH_\nSkupna povr\xc5\xa1ina otoka je okoli 22 km. Otok od celine lo\xc4\x8di morski preliv, \xc5\xa1irok par kilometrov. Najbli\xc5\xbeji sosednji otok, ki se nahaja severozahodno je Lefkada in je oddaljen pribli\xc5\xbeno dva do tri kilometre. Meganisi je v glavnem hribovit in skalovit. Na otoku je tudi ve\xc4\x8d jam, najbolj znana med njimi pa je jama Papanikolis, ki je dobila ime po istoimenski podmornici, ki je v njej na\xc5\xa1la med drugo svetovno vojno zato\xc4\x8di\xc5\xa1\xc4\x8de. Danes je to podmornico mo\xc5\xbeno videti v pomorskem muzeju v Atenah. Sosednji oto\xc4\x8dek Skorpios (gr\xc5\xa1ko Scorpios) je v zasebni lasti dru\xc5\xbeine Ribovlev, pred tem pa je bil dolga leta v lasti dru\xc5\xbeine gr\xc5\xa1kega ladjarja Onassisa.\n_START_SECTION_\nPrometna povezanost\n_START_PARAGRAPH_\nNaselja na otoku povezuje lokalna cesta. S trajektno povezavo do Nidrija na otoku Lefkada pa je otok povezan s preostalimi otoki Jonskega oto\xc4\x8dja in prek Lefkade s celino. Najbli\xc5\xbeje turisti\xc4\x8dno letali\xc5\xa1\xc4\x8de je na celini, v mestu Preveza in je oddaljeno od Nidrija eno uro vo\xc5\xbenje.'